Magnus Brenna-Lund

Magnus Brenna-Lund (født 1965) er programleder og journalist i NRK.

Han startet karrieren på 1980-tallet i TV Fredrikstad (som var en av de første kabelfjernsynskanalene i Norge).

Fra 1993 har han arbeidet i NRK, hovedsakelig ved distriktskontoret i Fredrikstad. Han har også arbeidet for Dagsrevyen, Forbrukerinspektørene, Norge Rundt og Sommeråpent. I 2013 og 2015 var han med på NRKs to store sommerbåt-reiser langs norskekysten, både som programleder og reporter. Høsten 2016 var han programleder for tv-serien Alt For Dyra. 

Brenna-Lund befatter seg med videojournalistikk og utviklet tidlig sin egen stil. Han har to ganger blitt nominert til beste videojournalist blant regionale TV-stasjoner i Europa. Han har også vunnet Østfold journalistlags multimediepris.

Han har også vært aktiv amatørskuespiller og musiker.

 Referanser 

 Eksterne lenker 


Kategori:Norske journalister
Kategori:Norske TV-programledere
Kategori:Norske radioprogramledere
Kategori:NRK-journalister
Kategori:Programledere for NRK TV
Kategori:Programledere for NRK Radio
Kategori:Personer fra Fredrikstad kommune